open-index/open-wikipedia-markdown huggingface dataset:
Christopher Nilsen

:*Må ikke forveksles med tegneserieskaperen [[Christopher Nielsen]]*

  

 
 

 

 

**Christopher «Chris» Nilsen** (født 1998) er en stavhopper fra USA. 

Han vant sølvmedalje i stavsprang under USA-mesterskapet i friidrett 2018. Nilsen tok sølv i stavsprang i Sommer-OL 2020 i Tokyo, sølv i stavsprang i VM i friidrett 2022 i Eugene samt bronse i stavsprang i VM i friidrett 2023 i Budapest.

## Resultater
### Sesongen 2016
Nilsen vant stavsprang under USA-mesterskapet i friidrett for junior 2016 med 5,50 meter og ny personlig rekord, 5 cm over Deakin Volz. Han deltok i U20-VM i friidrett 2016, og kom der på sjuendeplass. 

### Sesongen 2017
Han vant stavsprang under NCAA-mesterskapet i friidrett innendørs, med 5,70 meter. Under NCAA-mesterskapet utendørs kom han på tredjeplass, og han fikk også bronse under USA-mesterskapet i friidrett 2017. Under VM i friidrett 2017 fikk han 13. beste resultat i kvalifiseringsrunden, og var ikke blant de 12 som gikk til finalerunden. 

### Sesongen 2018
Nilsen forbedret sin personlige rekord innendørs i 2018, til 5,72 under Jack Johnson Classic i januar og 5,80 under Nebraska Tune-Up i februar. I mars kom han på andreplass under NCAA-mesterskapet innendørs.

Også utendørs forbedret han sine resultater, og satte personlig rekord på 5,80 i mars og 5,86 i mai. Han vant NCAA-mesterskapet utendørs med 5,83 meter. Under USA-mesterskapet i friidrett 2018 fikk han sølv, bak Sam Kendricks. 

### Sesongen 2019
Han kom på andreplass i stavsprang under NCAA-mesterskapet i friidrett innendørs. Den 5. juni vant han NCAA-mesterskapet utendørs, med ny personlig rekord på 5,95 meter.

## Referanser


## Eksterne lenker
* 
* University of South Dakota - Chris Nilsen
Skjalm Hvide

**Skjalm Tokeson Hvide** (født ca. 1034, død ca. 1113) var en dansk høvding.

Han eide store jordeiendommer omkring Sorø på Sjælland, og anses for å være stamfar til den mektige Hvide-slekten. Han var sønn av Toke Trylle (Hvide).

Sammen med Svend Estridsen deltok han i slaget ved Niså i 1062, der han ble tatt til fange av Harald Hardråde. Senere flyktet han.

Han samlet omkring 1100 sjællænderne til hevntokt mot venderne, som hadde drept hans bror.

Skjalm Hvide var nært knyttet til Erik I Ejegod, hvis sønn Knud Lavard fra 1102 i noen år ble oppfostret sammen med hans egne sønner Asser Rig og Ebbe Skjalmsen (Hvide). Han fikk dessuten barna Margrete, Cecilie Skjalmsdatter (Hvide) og Toke Skjalmsen (Hvide), alle med hustruen Signe.

## Referanser
Liste over innsjøer i Oppland

**Liste over innsjøer i Oppland** er innsjøer som helt eller delvis ligger innenfor grensene til tidligere Oppland fylke.

}

|}

## Referanser




## Kilder
*
Per-Aslak Ertresvåg

**Per-Aslak Ertresvåg** (født 1931) er en norsk sakprosaforfatter og pensjonert journalist. 

Han har vært leder av Venstres pressekontor, journalist i *[[Sunnmørsposten]]* og presseansvarlig ved Riksteatret. Ertresvåg
startet ukeavisen *[[Vår Framtid]]* og bygde opp og ble sjefredaktør for den norske avdelingen av nyhetsbyrået Inter Press Service (IPS). Han har videre vært politisk medarbeider i *[[Verdens Gang|VG]]* og korrespondent i Brussel. Han var også medlem av Korvald-regjeringens infogruppe.

Han har utgitt flere bøker og kom i 2006 ut med boken *[[Makten bak makten]]* som bygger på et repertoar av konspirasjonsteorier, om blant annet Bilderberg-gruppen, Rothschild-familien og den trilaterale kommisjon. Den solgte svært godt, men fikk en del kritikk. Boken ble gitt ut på Kolofon forlag. Asbjørn Dyrendal har beskrevet boken som «et oppkok». ''Le monde diplomatique'' kalte boken «rikt avslørende».

Ertresvåg har blant annet knyttet seg til anti-vaksine-bevegelsen. Ifølge John Færseth ble vaksinemotstand i Norge først introdusert gjennom Ertresvågs bøker.

I 2008 ga han ut boken *SOV, mitt lille Norge* hvor han kommenterte kritikken han hadde fått for *Makten bak makten*, og lanserte nye konspirasjonsteorier om norsk politikk, samt kritikk av «globalismen». Han hevded blant annet at «makteliten» hadde planer om å redusere verdens befolkning til 500 millioner. Ifølge Ertresvåg skulle dette gjennomføres ved hjelp av kunstige sykdommer, kjemikalier spredt fra fly og giftige vaksiner. 

Asbjørn Dyrendahl beskriver Ertresvåg som en viktig brobygger mellom forskjellige miljøer for konspirasjonsteorier i Norge. Ertresvåg har ifølge Dyrendahl bidratt til å gjøre konspirasjonsteorier mer akseptert i norsk politisk debatt. Ertresvåg omtales ofte som konspirasjonsteoretiker, en betegnelse han selv ikke vedkjenner seg til.

## Bibliografi
* 
* 
* 
* 
* 
* 
* 
* Per-Aslak Ertesvåg (2011) *Norge – et hjerne- finans- og maktkontrollert samfunn?* Oslo: Kolofon forlag , ISBN 97-88-292395-89-9

## Referanser


## Eksterne lenker
*
Brecon Beacons

**Brecon Beacons** (walisisk **Bannau Brycheiniog**) er en fjellkjede i det sørøstlige Wales. Fjellene utgjør sammen med det omkringliggende området Brecon Beacons nasjonalpark (*Parc Cenedlaethol Bannau Brycheiniog*). 

## Fjellkjeden

Kjeden består av fjellene sør for Brecon. Det høyeste er Pen y Fan, som med 886 moh. også er høyeste topp i Wales. Andre store topper er Corn Du (873 moh.), Cribyn (795 moh.) og Fan y Bîg (719 moh.) Toppene danner en lang rekke i hesteskoform rundt stedet hvor elven Taf Fechan har sitt utspring, et sted kjent som *Beacons Horseshoe*. 

Navneleddet *beacons* betyr «varder», og viser til at det tidligere var varder på toppene for å advare mot engelske angrep. 

## Nasjonalparken

Nasjonalparken ble opprettet i 1957, som den siste av de tre i Wales. Den dekker 1344 km², noe som er betydelig mer enn bare fjellene, og strekker seg fra Llandeilo i vest til Hay-on-Wye i øst. Den inkluderer også, med all den fare for navneforveksling det innebærer, Black Mountains i øst ved grensen til England og Black Mountain i vest. Området vest for fjellkjeden kalles Fforest Fawr («Den store skogen», som ble erklært som geopark av UNESCO i 2005. Det meste av området er myrlandskap, med noe beplantning og beitemarker i dalene. 

22. mai 2005 ble den første turstien som går over hele nasjonalparkens lengde åpnet. Den er omkring 160 km lang, og går fra Abergavenny, gjennom Crickhowell og ender i Bethlehem i Carmarthenshire. En annen tursti som går gjennom området er Taff Trail, som går fra Brecon til Cardiff. Ved siden av fotturisme er også sykling, ridning, seiling, vindsurfing, fisking, fjellklatring og grotteklatring populære aktiviteter i parken. 

Området er kjent for sine fossefall, som inkluderer den 27 meter høye Henrhyd-fossen og fallene ved Ystradfellte, og grotter som Ogof Ffynnon Ddu. 

Deler av parken brukes til militærøvelser. Special Air Service (SAS) er kjent for å ha noen av sine mest krevende øvelser i Brecon Beacons, blant annet den beryktede *Fan Dance* hvor man under opptaksprøvene til SAS må gå opp på toppene på tid med meget tung oppakning. 

## Byer og landsbyer

* Abercrave, Aberdare, Abergavenny, Ammanford
* Brecon, Brynmawr
* Crickhowell
* Glynneath
* Hay-on-Wye, Hirwaun  
* Felinfach 
* Llandovery, Llangattock, Llangynidr, Llanwrtyd Wells
* Myddfai
* Pontypool, Pontypridd
* Sennybridge
* Talgarth, Tredegar
* Ystradgynlais
## Referanser


## Eksterne lenker
*
Inter Press Service

**Inter Press Service** er et nyhetsbyrå med det spesifikke formål å «støtte produksjonen og utbredelsen av informasjon om nasjonale og internasjonale realiteter med særlig fokus på utviklingsland.»

Byrået ble opprinnelig startet i 1964 som et profittløst, internasjonalt samarbeid blant journalister. I 1994 endret virksomheten status til «organisasjon for offentlig nytte for utviklingssamarbeid.»

IPS ble etablert i Norge i 1983, men ble nedlagt i 2002, på grunn av redusert støtte fra Utenriksdepartementet.

## Referanser


## Eksterne lenker
* IPS News
* IPS Europe
Bondefangeri i Vaterland

***Bondefangeri i Vaterland*** er en norsk stumfilm fra 1911, som regnes som tapt.

Filmens innhold ble beskrevet som «gatepiker og lasaroner i Vaterland». Filmen hadde premiere på Kosmorama i Kristiania 11. november 1911.

## Handling
Tidlig en morgen forlater en bonde hjemmet sitt i Grukkedal for å reise til Kristiania, hvor han skal selge grisen sin.

I Kristiania-distriktet Vaterland møter han et tilsynelatende hyggelig selskap som inviterer ham med på restaurant. Men han drikker seg alt for full, og de stjeler både grisen og lommeboken hans før de stikker av.

## Rolleliste

* Chr. Nobel ... Kal' Røver'n
* Signe Danning ... Den hvide Rose (en gatepike)
* Pehr Qværnstrøm ... bonden
* Hans Ingi Hedemark ... Ola Snippen
* Emmy Worm-Müller ... Agurka (en gatepike)
* Mathea Tønder ... bondens kone

## Referanser


## Eksterne lenker
*
The Frankenstein Mystery

***The Frankenstein Mystery*** er en film fra 1990 basert på en roman av Brian Aldiss. Filmen er regissert av Roger Corman, som også regisserte *[[Ravnen]]*, *[[Dødspendelen]]* og *[[Den røde maske ]]*. Historien om «Frankenstein» ble opprinnelig skapt av den britiske forfatteren Mary Shelley.

## Historien
Det ultimate våpenet, som var trodd å være i sikkerhet fra menneskeheten, forårsaker globale effekter inkludert tidsreiser og forsvinninger. Vitenskapsmannen bak prosjektet, og hans bil, forflytter seg fra 2031 til 1817 i Sveits. Der møter han snart «Victor Frankenstein» kort tid etter mordet på hans yngre bror, utført av monsteret.

I en blanding mellom fiksjon og fakta, og i et forsøk på å forhindre ytterligere tragedier, blir oppfinneren involvert med Mary Shelley - forfatteren av *[[Frankenstein]]*.

## Rolleliste

## Se også
*Liste over Frankenstein-filmer

## Eksterne lenker
*
Under forvandlingens lov

***Under forvandlingens lov*** eller ***Jo tykkere jo bedre*** er en norsk stumfilm fra 1911. Den er den eldste kjente bevarte norske film, og var regissert av Halfdan Nobel Roede. Peter Lykke-Seest hadde skrevet manuskriptet til filmen, men var oppført som manusforfatter under psevdonymet *Søløvenskiold Pederssen*.

Filmen har blitt karakterisert som et erotisk melodrama. 

## Handling
Filmen er et sjalusidrama hvor Camillo og Francisca oppdager at deres ektefeller Julia og Arthur har et forhold til hverandre. De bedøver de utro ektefellene og låser dem inne i hvert sitt bur til de blir lei av hverandre, og ektefellene finner sammen igjen og blir lykkelige.

I filmens handling inngår et besøk på friluftsvarieté. Fire numre fra varieteen er inkorporert i filmen. Der opptrer operasanger Hans Hedemark, Bertha Ræstad danser cake-walk, Botten Soot danser en egyptisk dans og Hedvig Dietrichson danser "Dans av Chopin".

## Flere titler?
Professor Gunnar Iversen hevdet i en bokutgivelse i 1992 at Halfdan Nobel Roedes stumfilm *I frihetens bur* fra 1911 er identisk med *Under forvandlingens lov.*

## Rolleliste
* Birger Widt *- Camillo*
* Olaf Hansson - *hans venn Arthur*
* Signe Danning - *Camillos hustru Julia*
* Ingeborg Hauge *- Arthurs hustru Franziska*
* Hans Hedemark - *en sanger*
* Bertha Ræstad - *en danser*
* Botten Soot - *en danser*
* Hedvig Dietrichson - *en danser*
* Christian Danning

## Referanser


## Eksterne lenker
* 
* Se filmen hos Nasjonalbiblioteket
Fattigdommens forbandelse

***Fattigdommens forbandelse*** er en norsk stumfilm fra 1911. Den hadde premiere 7. oktober 1911 på Kosmorama. Filmen gikk i 12 dager, en samtidig rekord.

Filmen regnes som den egentlig første norske spillefilmen, og ble også annonsert som «Den første norske kunstfilm». Regien hadde Halfdan Nobel Roede. Han hadde også regien i *[[Under forvandlingens lov]]* (1911), *[[Alt for Norge (film)|Alt for Norge]]* (1912) og *[[Hemmeligheden]]* (1912)

Filmen er tapt, så det nøyaktige innhold er ikke kjent, men filmen ble beskrevet som et «minidrama på livets skyggeside i 3 akter». Interiørene ble tatt opp på  på Riis hovedgård i Vestre Aker. Utendørsscenen ble delvis filmet på Son og delvis et annet sted. Filmen skal bla. ha inneholdt et «veritabelt slagsmål på sjøen» ifølge *[[Aftenposten]]*.

## Historien
Handlingen finner sted i hovedstaden. En gruppe arbeidere er i streik, men lederen for streiken blir sagt opp av arbeidsgiveren deres. Kameratene svikter ham etter oppsigelsen - og på grunn av fattigdommen som arbeidsløsheten medfører, begynner han snart som innbruddstyv.

## Medvirkende
* Signe Danning
* Hans Hedemark
* Pehr Qværnstrøm
* Robert Sperati
* Emmy Worm-Müller

## Referanser


## Eksterne lenker
*
Lars Gyllensten

**Lars Gyllensten** (født 12. november 1921 i Stockholm, død 25. mai 2006) var en svensk forfatter og lege. Han var professor i histologi ved Karolinska Institutet.

Han ble innvalgt i Svenska Akademien 26. mai 1966 og inntrådte på stol nummer 14 etter Ragnar Josephson 20. desember samme år. Han var dets faste sekretær i årene 1977&ndash;1986. Han var medlem av Svenska Akademiens Nobelkommitté (1968&ndash;1987), medlem av Nobelstiftelsen fra 1979, ordfører for den (1987&ndash;1993) og æresmedlem av Kungliga Vitterhets Historie och Antikvitets Akademien.

Han sluttet å delta i Svenska Akademiens møter fra 1989 da han mente Akademien reagerte for svakt
på mordtrusselen mot Salman Rushdie. 

## Priser, utmerkelser og stipender (utvalg)
*  – Harry Martinson-prisen 
*  – Stiftelsen Selma Lagerlöfs litteraturpris 
*  – Pilotprisen 
*  – Kellgrenprisen 
*  – Litteraturfrämjandets stora pris 
*  – Övralidsprisen 
*  – De Nios stora pris 
*  – Doblougprisen 
*  – Litteraturfrämjandets stora romanpris 
*  – Svenska Dagbladets litteraturpris 
*  – Boklotteriets stipendiater 1957

## Referanser


## Eksterne lenker
*
Anh Vu

**Anh Vu** (født 1986) er en norsk sanger og skuespiller oppvokst i Sandnes. 

Hun deltok i Idol 2004, og kom på delt tiendeplass sammen med Roald Haarr. Hun var før finalerundene startet en av de største favorittene til å vinne, og mange ble overrasket da hun gikk ut allerede etter første runde.

I 2005 og 2006 spilte hun rollen som Maria Magdalena i musikalen Jesus Christ Superstar på Sola kulturhus sammen med  Erik Røe (Jesus) og Sigurd Sele (Judas). Hun har også hatt en rolle i den norske ungdomsfilmen *[[Tommys inferno]]*, hvor hun spilte Mai.

## Julealbum
I 2007 gav Vu ut julealbumet, *Mitt hjerte alltid vanker* sammen med Bjarte Lending og Gospelkoret Abraham. Utgiver var Lendings egen label, Blending Music.

Albumet fikk fire av seks mulige stjerner i en omtale i ''Vårt Land''. Avisa skreiv at «plata har en ungdommelig uvørenhet og lidenskap», men at lytteren kan «bli litt forvirret, evt. sur fordi plata stadig forandre profil». Om solisten Ahn Vu heter det at «hun har en nydelig stemme» som hun bruker «svært overbevisende». 

## Diskografi
* 2007: Ahn Vu – *Mitt hjerte alltid vanker*, sammen med Bjarte Lending og Gospelkoret Abraham. Blending Music

## Referanser


## Eksterne lenker
* 
* Rogalandsavis – Anh Vu synger julen inn
Peter Norton

**Peter Norton** (født 1943) er en amerikansk programvareprodusent og filantrop.

Norton ble født i Aberdeen i Washington og studerte ved Reed College i Oregon, hvorfra han graduerte i 1965. På 1980-tallet laget han et populært verktøy for å gjenopprette slettet data fra DOS-disketter, som ble fulgt opp av flere andre verktøy utgitt som programvarepakken Norton Utilities, samt Norton Commander og flere andre programmer.

I 1990 solgte Norton selskapet sitt, Peter Norton Computing, til Symantec, som fortsatt bruker Norton-varemerke på en rekke av sine produkter. Det mest kjente av disse er antivirusprogrammet Norton AntiVirus. Nortons ansikt ble brukt på innpakningen frem til 2001.

Norton og hans fraseparerte kone Eileen Harris Norton eier en av verdens største samlinger av moderne kunst.

## Referanser
Rød hønsemidd

**Rød hønsemidd** (*Dermanyssus gallinae*) er en blodsugende midd i familien Dermanyssidae. Den er knyttet til fugler som har faste reirplasser som benyttes i flere år. Den finnes i reir til fugler som hekker på eller i hus: stær, gråspurv, tårnsvale og bydue. Dette gjør at den kan komme seg inn i huset, og stikke mennesker. Størst betydning har den likevel som skadedyr i hønsehus. Hønsemidden er aktiv om natta, og suger da blod av fuglene. På dagtid gjemmer den seg i sprekker ved reiret, og det er også her den legger egg.
## Eksterne lenker
*
Jørn Hilme

**Jørn Hilme** (født 1778, død 1854) var en spelemann fra Ulnes i Nord-Aurdal i Valdres.

Jørn Hilme regnes som den viktigste spelemannen i Valdres-tradisjonen. Han er opphavet til en egen gren av slåttespill i dalen, og satte preg på en lang rekke slåtter. I si levetid møtte han og ble påvirket av blant andre Knut Lurås. De mest karakteristiske slåttene som har navn etter ham er de såkalte «Jørn-rengjene», som er ekstra utfordrende å spille, full av raske trioler eller ristetak.

Han kom fra en husmannsplass i Nord-Aurdal, og oppnådde aldri anerkjennelse på samme nivå som den noe yngre Myllarguten, men i Valdres ble han anerkjent som den fremste. Det gikk etterhvert en rekke sagn om Jørn, og han hadde ord på seg for å kunne spille til seg drammeglass og nærmest «trylle» med fela.

Fra 1960 har Jørn Hilme-stemnet vært en årlig begivenhet på Fagernes. I 1961 sørget Valdres Folkemusikklag for å få reist en minnestøtte over ham på Valdres Folkemuseum på Fagernes. Jørn Hilme-stemnet har vært arrangert alle år unntatt 1978, da var det landskappleik på Fagernes.

## Referanser


## Eksterne lenker
* Jørn Hilme-stemnet
Ángel Cabrera

**Ángel Cabrera** (født 12. september 1969) er en argentinsk golfspiller som hovedsakelig spiller på Europatouren. I golfkretser er han kjent som *El Pato*, «Anden».

Cabrera arbeidet som caddie ved hjemmeklubben til den verdenskjente argentinske golfspilleren Eduardo Romero, som ble hans mentor. Han ble profesjonell i 1989 i en alder av 20 år, men mislyktes i å kvalifisere seg til Europatouren i de tre første forsøkene. I 1995, i sitt fjerde forsøk og med økonomisk støtte fra Romero, kvalifiserte han seg for spill på touren i 1996-sesongen. Han har beholdt spilleretten uten problemer, og i 1999 havnet han for første gang blant de ti beste på Order of Merit.

Cabreras to første profesjonelle seire kom i Syd-Amerika i 1995, mens hans første seier på Europatouren kom i 2001 i Open de Argentina, som var anerkjent av Europatouren dette året. I 2005 vant han BMW PGA Championship, den mest prestisjefylte mesterskapet på Europatouren utenom ''major''-turneringene og World Golf Championships. Dette var imidlertid kun hans tredje seier på Europatouren, et antall som kanskje er litt skuffende med tanke på hans jevne prestasjoner på touren.

## Meritter

### Majorseire
* 2007 US Open
* 2009 Masters

### Seire på Europatouren
* 2001: Open de Argentina (anerkjent av Europatouren kun dette året)
* 2002: Benson & Hedges International Open
* 2005: BMW PGA Championship

### Øvrige seire
* 1995 Paraguay Open, Columbian Open
* 1996 Volvo Masters of Latin America
* 2001 Torneo de Maestros Telefonica (Argentina)
* 2002 Argentine Open, Argentine PGA Championship
* 2004 Abierto del sur de Argentina
* 2014 Greenbrier Classic

## Eksterne lenker
* 
*
Solo (brus)

**Solo** er i sin opprinnelige utgave en norsk appelsinbrus, et produkt som også kalles kullsyreholdig leskedrikk. Appelsinbrusen ble lansert i 1934 etter at Torleif Gulliksrud tok med seg oppskriften på drikken *Naranjina Solo* («appelsin alene») fra Spania til direktøren for Tønsberg Bryggeri, Theodor W. Holmsen. Solo hadde en markedsandel på 7&nbsp;% i Norge i 2005, men drikken var frem til 1960-tallet landets mest solgte brus, inntil Coca-Cola og senere Pepsi passerte den på salgsstatistikken. På det meste hadde Solo en markedsandel på 25&nbsp;% i Norge.

## Tapperier
Markedsføringsselskapet A/S Solo er et fellesforetak mellom de tre drikkeprodusentene  Ringnes, Oskar Sylte og Mack, som er de som tapper brusen. Fram til 2014 var også Aass en av dem. 

Varemerket Solo eies av markedsføringsselskapet. Varemerket brukes i dag på flere produkter i tillegg til det opprinnelige: Solo Super, Solo Super Tropisk, Solo Super Pasjonsfrukt og Solo Super Julebrus. Navnet brukes også på en fruktis som produseres av Hennig-Olsen.

## Referanser


## Eksterne lenker
* 
*
Ernst Happel

**Ernst Happel** (født 29. november 1925, død 14. november 1992) var en østerriksk fotballspiller og senere en av Europas mest fremgangsrike og mestvinnende trenere. Ernst Happel Stadion i Wien, hvor finalen under EM i fotball 2008 ble spilt, er navngitt etter Ernst Happel.

## Spillerkarrieren
Ernst Happel var forsvarsspiller for Rapid Wien (1939&ndash;54 og 1956&ndash;58) og Racing Paris (1954&ndash;56) og spilte 51 ganger (5 mål) for Østerrikes landslag. For Rapid vant han dessuten to seriemesterskap. Happel deltok i to VM-sluttspill, 1954 og 1958, og vant bronse i førstnevnte turnering.

## Trenerkarrieren
Happel regnes ofte som mannen som utviklet den moderne offside-fellen og innførte høyt press av ballfører, eller offensivt forsvar, som en viktig del av fotballen. Hans metoder ga eventyrlig suksess for en rekke mellomstore klubber. Happel er fortsatt den eneste treneren som har tatt tre forskjellige klubber til den gjeveste Europacupfinalen (Serievinnercupen/Mesterligaen). Han var den første til å vinne turneringen med to forskjellige klubber.

## Meritter
* **[[FC Den Haag]]** (1962–1969)
** Cupmester 1967/68
* **[[Feyenoord]]** (1969–1973)
** Serievinnercupmester 1969/70
** Seriemester 1970/71
** Interkontinental Cupmester 1970
* **[[Sevilla FC|Sevilla]]** (1973– 1975)
* **[[Club Brugge]]** (1975–1978)
** Seriemester 1975/76, 1976/77, 1977/78
** Cupmester 1976/77
** Serievinnercupfinalist 1977/78
** UEFA Cup finalist 1975/76
* **** (1978)
** VM-sølv 1978
* **[[Standard Liège]]** (1978–1981)
** Cupmester 1980/81
* **[[Hamburger SV]]** (1981–1987)
** Seriemester 1981/82, 1982/83
** Serievinnercupmester 1982/83
** Interkontinental Cupfinalist 1983
** UEFA Cup finalist 1981/82
** Cupmester 1986/87
* **[[FC Tirol]]** (1987–1991)
** Seriemester 1988/89, 1989/90
** Cupmester 1988/89
* **[[Østerrikes herrelandslag i fotball|Østerrikes landslag]]** (1991–1992)

## Referanser


## Eksterne lenker
*
Solo

**Solo** kan vise til:

* Solo (musikk) – benyttes i musikalske sammenhenger der en utøver opptrer enten fullstendig alene, eller som forgrunnsfigur og viktigste melodibærer til akkompagnement av ett eller flere instrumenter
* Solo (brus) – norsk kullsyreholdig tørstedrikk med appelsinsmak
* ** en amerikansk film
* ''Solo'' (Tor Endresen-album), musikkalbum med Tor Endresen, utgitt i 1991
* ''Solo'' (sovjetisk kortfilm), sovjetisk kortfilm fra 1980 av Konstantin Lopusjanskij
* Solo (Blanka-sang), en sang fra 2022 med Blanka Stajkow
Paraguays flagg

**Paraguays flagg** hadde tidligere to ulike sider. Det hvite feltet inneholdt på den ene siden av flagget riksvåpenet og på den andre siden seglet til finansforvaltingen. I dag er riksvåpenet på begge sider av flagget. Riksvåpenet er en femtagget, gyllen stjerne, kalt «maistjernen» etter frigjøringsdagen 14. august.
Magnus den sterke

**Magnus Nilsson**, også kalt for **Magnus den sterke** (født 1106, død 1134) var en dansk kongssønn, sønn av kong Nils av Danmark, konge av Danmark 1104–1134, og Margret Fredskolla, eldste datter av Inge Stenkilsson den eldre av Sverige.

Margret hadde tidligere vært gift med den norske kongen Magnus Berrføtt. Sønnens navn kan være til minne om norskekongen som døde i et slag i Irland ettersom navnet ikke var vanlig i Danmark.

I 1129 ble Magnus gift med prinsesse Rikissa av Polen eller *Richia Sventoslava* (1106–1155), datter av Boleslav III av Polen og Salome av Berg. Sammen fikk de sønnen Knut, som var dansk medkonge 1146–1157 sammen Svein Grathe og Valdemar I den store. Deres andre sønn het Niels Magnussen.

Etter at Magnus døde giftet hun seg med storhertug Volodar av Minsk og med ham fikk hun i tillegg til to sønner, også datteren Sofia av Minsk som hennes halvbror Knut giftet bort til sin rival, den framtidige kong Valdemar I av Danmark. Hennes tredje ekteskap skjedde med enkekonge Sverker den eldre av Sverige, en tidligere vrival av hennes første ektemann. Kronikører har navngitt Sune Sik Sverkersson og Burislev Sverkersson som barn av dette ekteskapet.

Magnus krevde den svenske tronen da han fetter Inge II den yngre døde i 1125 ettersom han var den eldste barnebarn av kong Inge Stenkilsson den eldre. Gøtene valgte ham som konge, men sveaerne la ned veto ettersom vestgøtisk lov slo fast at det var svearne som hadde retten til å velge eller avsette en konge. Han er ikke nevnt i det vestgøtiske lovverket og rundt 1130 ble han forvist av Sverker den eldre.

Magnus den sterke sto for Danmarkshistoriens mest beryktede mord, en udåd som sendte Danmark ut i en borgerkrig, ved å myrde sin intetanende fetter Knud Lavard. I den påfølgende borgerkrigen ble han drept i slaget ved Fodevig i Skåne av tyske leiesoldater i 1134. Hans far kong Nils slapp unna, men ble drept av rasende borgere i Slesvig rett etter.

Hans sønn, Knut V kjempet om den danske tronen mot sin fetter, Svein Grathe. Hans legitime slekt døde ut med mordet på Knut V i 1157. Knuts illegitime sønn, Valdemar, erkebiskop av Bremen og biskop av Slesvig, døde i 1236.

## Referanser
Justin Leonard

**Justin Leonard** (født 15. juni 1972) er en amerikansk golfspiller på PGA-touren.

Leonard er født i Dallas i Texas. Han studerte ved University of Texas at Austin og ble individuell mester i NCAAs første golfdivisjon i 1994. Som profesjonell golfspiller ble han virkelig kjent da han i 1997 vant The Open Championship, en av golfsportens fire ''major''-turneringer. Foruten The Open er hans største seier fra The Players Championship i 1998.

Han deltok på det amerikanske laget i Ryder Cup i 1997, 1999 og 2008

## Meritter
### Seire på PGA-touren
* 2008: Stanford St. Jude Championship
* 2007: Valero Texas Open
* 2005: Bob Hope Chrysler Classic; FedEx St. Jude Classic
* 2003: The Honda Classic
* 2002: Worldcom Classic &ndash; The Heritage of Golf
* 2001: Texas Open at LaCantera
* 2000: Westin Texas Open at LaCantera
* 1998: The Players Championship
* 1997: Kemper Open; *[[The Open Championship]]*
* 1996: Buick Open

### Ryder Cup
* 1997, 1999, 2008

### Presidents Cup
* 1996, 1998, 2003, 2005

## Referanser


## Eksterne lenker
* 
*
Ernst Happel Stadion

**** er Østerrikes landslagsarena for fotball, tidligere kalt Praterstadion. Stadionet ble åpnet i 1931, og totalrenovert i 1986. 

I dag har stadionet en tilskuerkapasitet på 50&nbsp;000. Stadionet er oppkalt etter trenerlegenden Ernst Happel. Finalen i EM i fotball 2008 ble spilt på Ernst Happel Stadion 29. juni 2008.

## Referanser
Hunndalen

**Hunndalen** er et nærings- og boligområde i Gjøvik kommune (i Innlandet fylke). Området regnes i dag som en av Gjøviks bydeler og ligger ca. tre kilometer vest for Gjøvik bysentrum.

## Historie
Hunndalen som industristed er et av de eldste i Oppland. Selve nerven i Hunndalen var dengang Toten Cellulosefabrikk (nedlagt 1981). Bedriften O. Mustad & Søn AS (produsent av fiskekroker og jernvareutstyr) er fortsatt aktiv i området etter en rekke nedbemanninger. Mustads gamle industriområde har de siste årene blitt revitalisert med en rekke nye foretak – og fremstår i dag som Mustad Næringspark beliggende på grensen mellom Hunndalen bydel og Gjøvik sentrum. Den gamle og pittoreske mursteinsbebyggelsen langs Hunnselva huser pr. 2012 en rekke nye foretak, som for eksempel Telenor kundeservice og diverse lokale entreprenører.    

## Kirke
Hunn menighet omfatter Hunndalen og store deler av Nordbyen. Menighetens kirkebygg ligger på grensen mellom de to bydelene, og samles i nye Hunn kirke med adresse Åsveien 35.

## Skole, barnehage og fritid
I bydelen ligger to skoler, Blomhaug barneskole med nesten 400 elever og Vardal ungdomsskole. Hunndalen har også en rekke barnehager, blant annet Huskestua, Marka og Misjonshuset.

Fritidsklubben "Møteplassen" som er åpen på onsdager er populær blant bydelens unge innbyggere. 
Det er også en ballbinge på Vardal idrettsplass, noen fotballbaner og en lekeplass beliggende langs Hunnselva i det som nå kalles Elveparken.

## Forretninger, firmaer i Hunndalen
Bilbyen Hunndalen kalles tettstedet av de som skal se på bil. Tre store dagligvareforretninger finnes også i bydelen i tillegg til både Lekeland og nytt kjøpesenter i Kallerud Handelspark.

## Referanser
Cecilie Lundgreen

**Cecilie Lundgreen** (født 1973) er en norsk golfspiller fra Borregaard Golfklubb. 

Som amatør vant hun det norske juniormesterskapet i 1991 og norgesmesterskapet for kvinner i 1994. Hun ble profesjonell 1. juni 1997. I 1999 debuterte hun på Ladies European Tour (LET), hvor hun i 2001 ble nr. 28 på *[[Pengeliste|Order of Merit]]*, hennes beste år så langt. Hennes beste plassering i en turnering er annenplassen i South African Masters i 2001. Etter å falt ut av Europatouren grunnet for lav plassering på pengelista, spilte Lundgreen på LET Access Series, nivået under LET, fram til 2012. Da kvalifiserte hennes plassering på pengelista henne for LET-sesongen 2013.

Utenfor golfbanen har hun engasjert seg for blinde og svaksynte i Zimbabwe, og har tatt initiativ til *[[pro-am]]*-turneringen Eyes for Zimbabwe, som er blitt arrangert både i Norge og Zimbabwe.

## Eksterne lenker
*
* «Eyes for Zimbabwe» & Cecilie Lundgreen. This is my story&nbsp;…
Willie Park jr.

**Willie Park jr.** (født 1864, død 1925) var en av sin tids ledende profesjonell golfspillere.

Parks hjemby, Musselburgh i Skottland, var et sentrum for golf på den tiden, og blant de stedene der The Open Championship ble arrangert gjennom mye av hans unge liv. Hans far, Willie Park sr., og hans onkel, Mungo Park, vant begge The Open da han var ung. Park selv vant mesterskapet i 1887 og 1889.

Park var kjent for sitt fremragende nærspill, fremfor alt puttingen, som kompenserte for hans mer ustabile langspill. Han kalte sin putter «*Old Pawky*» og han mente at det var den som gjorde at han kunne vinne de turneringene han stilte opp i. Putteren er bevart på Woking Club utenfor London. På en sølvbrikke på skaftet står det «*It hold mony a guid putt*» (skotsk for «Den senket mange putter»).

På Parks tid var det ikke mulig for golfspillere å leve av premiepengene, og Park tok over familiens golfutstyrforetak. Han etablerte en eksportindustri da golfen begynte å spre seg internasjonalt, og patenterte flere køllemodeller.

Hans bok *The Game of Golf* (1896) var den første golfboken som var skrevet av en profesjonell spiller. Han arbeidet i tillegg som banearkitekt og har tegnet omkring 170 golfbaner i Europa, USA og Canada.

## Referanser
Hol gamle kirke

**Hol gamle kirke** er en kirke med antatt opprinnelse på 1200-tallet i Hol kommune. 

Kirken er den eldste i Hol prestegjeld og er første gang nevnt i et skriv fra 1328, da som en liten stavkirke med svalganger. Kirkens apsis er antatt å stamme fra denne opprinnelige kirken, men nøyaktig datering er ukjent. Tidligere var gamlekirken hovedkirke for hele Hol, bortsett fra Dagali, som hørte til Uvdal kommune.

Kirken er ombygd og utvidet flere ganger. Både på 1500-tallet, i 1697 og i 1798-99. Senere ble den ombygd i 1888 og 1938. Det er antatt at golvet i kirken er staver fra den gamle stavkirken. Prekestol og døpefont er fra renessansen (1697), altertavle (1703) har nattverden som motiv. Prekestolen er plassert over alteret. Kirken er også kjent for en urinrenne i sin apside.

Det er egen kirkestue og prestestue på sørsiden av veien. Kirkestuen var for kirkefolket, prestestuen var for presten. 


Fil:Hol old church 4.JPG|Den omdiskuterte apsiden på Hol gamle kirke
Fil:Hol gamle kyrkje.jpg|Foto: Per Magne Kjøde
Fil:hol gamle kyrkje1.jpg|Foto: Per Magne Kjøde
Fil:hol gamle kyrkje2.jpg|Foto: Per Magne Kjøde
Fil:hol gamle kyrkje3.jpg|Foto: Per Magne Kjøde
Fil:hol gamle kyrkje4.jpg|Foto: Per Magne Kjøde


## Referanser


## Eksterne lenker
* Sigrid og Håkon Christie: Hol gamle kirke i «Norges kirker»
* Hol kirkelige fellesråd
* Bernt Eggen: Hol gamle kirke (Terra Buskerud)
* Kunsthistorie.com 
* 
*
Duffy

**Duffy** har flere betydninger:

*Aimée Anne Duffy, walisisk sanger
*Duffy Waldorf, amerikansk golfspiller
*Patrick Duffy, amerikansk skuespiller
*Charles Gavan Duffy, australsk politiker
*John Duffey, amerikansk bluegrassmusiker
*Duffy, en forstad til Australias hovedstad Canberra
Vibeke Stensrud

**Vibeke Stensrud** (født 29. september 1973) er en norsk golfspiller. Hun er blitt norgesmester fire ganger: i 1990, 1991, 1993 og 1995, og ble europamester for amatører i 1993.

Stensrud ble profesjonell høsten 1996 da hun debuterte på Ladies European Tour. Året etter spilte hun sin første hele sesong på touren. Sin beste sesong hadde hun i 2000, da hun endte som nr. 17 på *[[Pengeliste|Order of Merit]]*. Hennes beste plassering var to andreplasser; British Masters to slag bak vinneren Trish Johnson i 2000, og i Open de France i 2003. Da delte hun andreplassen med nettopp Johnson, ett slag etter vinneren.

## Referanser
The Cave

***The Cave*** (på norsk: *Hulen*) er en skrekkfilm og grøsser fra 2005 regissert av Bruce Hunt.  Den har blant annet Cole Hauser, Eddie Cibrian, og Morris Chestnut i de fremste rollene.

## Handling
Filmen begynner dypt inn i skogene i Romania under den kalde krigen hvor en gruppe russiske og britiske forskere undersøker et lenge tapt kloster fra 1200-tallet. Når de går inn og nedenunder kirken gjør de en merkelig oppdagelse. Hele kirken er bygd over inngangen til et underjordisk grottesystem. Når de forsøkte å sprenge seg inn, utløser de et skred som begravde klosteret og mennene ble selv begravd i grotten. Mens de beveger seg innover i grotten for å finne en vei ut hører de merkelig lyder fra mørket.

Tretti år senere er det en gruppe arkeologer som undersøker ruinene av det samme klosteret og hvor de avdekker bilder av et middelalderslag mellom tempelriddere og bevingede demoner. De oppdager deretter grottesystemet med en stor underjordisk elv. Gruppen er ledet av doktor Nicolai og hans assosierte Katheryn Jannings, sammen med kameramannen Alex Kim. Lokale biologer tror at grotten kan inneholde et uoppdaget økosystem, og de leier en gruppe amerikanske amatørhuleforskere ledet av Jack McAllister og hans bror Tyler for å undersøke hulen. Jack og Tyler er spenningssøkende grotteforskere som er en del av en verdenskjent gruppe av dykkere. De ankommer Romania med det nyeste av det mest avanserte utstyret, inkludert et modifisert pustesystem som gjør at en dykker kan holde seg under vann i opp til 24 timer. Dykkerlaget består også av fjellklatreren Charlie, soldaten Briggs, sonareksperten Strode og overlevelseeksperten Top Buchanan.

Vel nede i de underjordiske hulene, sender de en speider lengre fram for å finne et passende sted for en leir. Like etter at han når fram, mister de radiokontakten med ham, de øvrige medlemmene frykter det verste og drar for å finne ut hva som har skjedd. De finner den savnede i god behold, og de sender to av gårde for å fikse kommunikasjonskabelen, på veien dit finner de at fiberoptikkabelen er blitt bitt over. Mens de prøver å utbedre den blir en av dem angrepet av noe i vannet, og oksygentanken hans sprenges, noe som fører til en voldsom eksplosjon og sperrer den eneste kjente utgangen. De finner snart ut at de ikke er alene i de mørke tunnelene, en gruppe uhyrer som har utviklet seg fra mennesker.

Nede i hulen er det en ny type parasitt som har infisert dyrelivet. Den ser ut til å ta over verten for å kunne leve, og gjør vertsdyret i stand til å leve nede i dypet. En militær styrke som dro for å utforske hulen, ble fanget der nede og muterte, og mistet alle menneskelige trekk. Parasitten synes også til å ha påvirket de andre dyrene der nede. 

## Hovedroller
* Cole Hauser som «Jack»
* Lena Headey som «Kathryn»
* Morris Chestnut som «Buchanan»
* Eddie Cibrian som «Tyler»
* Piper Perabo som «Charlie»
* Marcel Iureş som «doktor Nicolai»

## Eksterne lenker
* 
* 
*
Metamorfose (geologi)

**Metamorfose** er en omdanning eller endring i sammensetningen av bergarter. Dette skjer når en eller flere bergarter eller fragmenter av bergarter, blir utsatt for høyt trykk og høy temperatur. Bergartene smeltes og blir da omstrukturert (omdannet) og mineralene vil bli helt eller delvis omkrystallisert. Men det er mange grader av metamorfose, fra svak til fullstendig. Metamorfe bergarter er hardere enn den opprinnelige bergarten.

Faktorer som kreves for at en bergart skal gjennomgå metamorfose:
#Trykk
#Varme
#Ionetransport
#Differensielt stress
#Metasomatose (varmt grunnvann)

Metamorfe bergarter har ofte et stripete (foliasjon) eller bølget mønster og er sjelden helt homogen i struktur eller mønster.

## Grader av metamorfose
Graden av metamorfose (omdanning) gir ulike kvaliteter. Hos skifer som er dannet fra leire er Leirskifer ikke omdannet, men heller «forsteinet». Den er en ganske myk skifer. Fyllitt er hardere og delvis omdannet, mens glimmerskifer er hardest og den mest omdannet.

***Mekanisk metamorfose**, er endring ved høy trykk.
***Kontaktmetamorfose**, er omdanning ved høy varme og høyt trykk. Eksempel ved en intrusjon av et pluton.
***Regional metamorfose**, er en avgrenset omdanning. Eksempel ved en transform forkastningssone.
***Retrograd metamorfose**, er når sterkt metamorfe bergarter, igjen blir omdannet eller inngår i, en mindre metamorf bergart. Dette kan vi se hos fylittskifer, som kan innholde mineraler som er tidligere er dannet under en høyere temperatur og et høyere trykk.

## Metamorfe bergarter
Metamorf bergart er bergarter som har hatt en fullstendig metamorfose. De er omkrystalisert og helt endret fra de opprinnelige bergartene de ble dannet av.
Willie Park sr.

**Willie Park sr.** (født 30. juni 1833 i Wallyford nær Musselburgh i Skottland, død 25. juli 1903) var en av pionerene innen den profesjonelle golfsporten.

I likhet med flere av de andre tidlige profesjonelle golfspillerne begynte Park som caddie. Senere ledet han et foretak som produserte golfutstyr. På banen tjente han sine penger i en serie «oppvisningsmatcher» mot rivaler som for eksempel Tom Morris sr., Willie Dunn og Allan Robertson, som var den mest populære formen for publikumsgolf på den tiden. Park er imidlertid mest kjent for å ha vunnet The Open Championship fire ganger, inklusive det første mesterskapet i 1860 da startfeltet bare bestod av åtte spillere. Hans øvrige seire kom i 1863, 1866 og 1875. Park var en av de spillerne som hadde flest antall seire i denne turneringen frem til 1910 da James Braid vant for femte gang.

Også Parks bror, Mungo Park, og hans sønn Willie Park jr. vant The Open Championship.

## Meritter
### ''Major''-seire
* 1875: The Open Championship
* 1866: The Open Championship
* 1863: The Open Championship
* 1860: The Open Championship

## Eksterne lenker
* World Golf Hall of Fame hos worldgolfhalloffame.org
Yare

**Yare** er en elv i Norfolk i England. Den nedre delen av elven renner gjennom nasjonalparken The Broads, hvor flere bielver renner inn i Yare.

Elven har sitt utspring sør for Dereham. Den renner så i østlig retning mot Norwich, hvor den passerer i utkanten av byen og møter Wensum før den renner inn i nasjonalparken. Deretter passerer den landsbyene Cantley og Reedham samt det isolerte lille samfunnet Berney Arms før den renner inn i innsjøen Breydon Water. Så renner elvene Bure og Waveney inn i den, og Yare renner til slutt ut i Nordsjøen ved Gorleston i Great Yarmouth. Sistnevnte by har navn etter elven, «Yares munning».

Yare er farbar for små fartøyer mellom Norwich og havet, og tidligere gikk mye av den kommersielle trafikken til byen over elven. Det går også en farbar kunstig kanal, Haddiscoe Cut mellom Yare og Waveney ved Reedham. Kanalen gjør det mulig å seile mellom de to elvene uten å måtte krysse Breydon Water.

## Referanser


## Eksterne lenker
* 
* Wherrymans Way
* River Yare Literary Links, litterære lenker
Bure (Norfolk)

**Bure** (uttales som *burr*) er en elv i Norfolk i England. Det meste av den er innenfor nasjonalparken The Broads. Den er 80&nbsp;km lang.

Elven har sitt utspring nær Aylsham, og var tidligere farbar helt dit. Den er nå farbar til broen ved Coltishall, omkring 16&nbsp;km lenger ned. Den passerer eller renner gjennom Buxton Lamas, Coltishall, Belaugh, Wroxham, Horning, Ludham Bridge, St. Benet's Abbey, Oby, Acle og Stokesby, og renner så langs nordsiden av Halvergate Marshes, gjennom Runham og møter Breydon Water ved Great Yarmouth. Rett nedenfor Breydon Water renner den inn i Yare, som går ut i havet mellom Great Yarmouth og Gorleston.

Bure har to bielver, Thurne og Ant. Det er også en mindre vannvei som forbinder den med Trinity Broads.

## Referanser


## Eksterne lenker
* 
* Visit Aylsham and the Bure Valley 
* Watermills & Windmills on the River Bure, vann- og vindmøller
* River Bure Literary History, litterær historie
Coltishall

**Coltishall** er en landsby og et verdslig sogn i distriktet Broadland i grevskapet Norfolk i England. Landsbyen ved elven Bure i Norfolk. Den ligger vest for Wroxham, i nasjonalparken The Broads. I henhold til folketellingen i 2011 har den en befolkning på 1503 innbyggere.

Landsbyen er nevnt i *[[Domesday Book]]* (1086), og var i omkring 250 år et sentrum for maltproduksjon. Det ble også bygget mange fartøyer av typen *[[Norfolk wherry]]*, som var typisk for området og som det fortsatt finnes noen eksempler på. 

Det var tidligere mulig å seile opp Bure helt frem til Aylsham, men det er nå bare mulig å komme fram til broen rett sør for Coltishall. 

Under den andre verdenskrig og i noen år etter krigen hadde det britiske flyvåpen en viktig base ved landsbyen, RAF Coltishall. 

## Referanser


## Eksterne lenker

*Horstead watermill history
Kolleg St. Blasien

**Kolleg St. Blasien** er en statlig anerkjent privat kostskole som drives av jesuittene i det sydlige Schwarzwald i den tyske delstaten Baden-Württemberg. Den har 800 elever, derav 300 som bor på internatet. Skolen ble grunnlagt av Petrus Canisius i 1596 i Freiburg im Üechtland i Sveits, og ble 1856 flyttet til Feldkirch og 1934 til St. Blasien, hvor den holder til i det tidligere benediktinerklosteret St. Blasien.

## Eksterne lenker
*
Berlin Hauptbahnhof

**Berlin Hauptbahnhof** (Berlin sentralstasjon) ligger i ortsteilen Moabit i Berlins bydel Mitte. Den er oppført på samme sted som den tidligere Lehrter Bahnhof fra 1868. Stasjonen er tegnet av arkitekten Meinhard von Gerkan, og da den ble åpnet i 2006 var den den første store jernbanestasjon som var bygget i Europa på over hundre år.

Fra Berlin Hauptbahnhof er det blant annet forbindelser til København med IntercityExpress og til Malmö med BerlinNigthExpress. Over bakken ligger plattformene ved Berliner Stadtbahn som trafikkeres både av ordinære region- og fjerntog, og av Berlins forstadsbane (S-Bahn). Plattformene til den såkalte nord-sør-banen ligger under bakkenivå. Her er også endestasjonen til U-bane-linje U5.

## Billedgalleri

Fil:BlnHauptbahnhof26.jpg|Berlin Hauptbahnhof
Fil:Train station Berlin Lehrter Bahnhof 3.jpg|Lehrter Bahnhof i 1879
Fil:Train station Berlin Lehrter Bahnhof 2.jpg|Den nye Berlin Hauptbahnhof bygges
Fil:Berlin Central Station Entrance Area2.JPG|Fra hovedinngangen kan man se Kanzleramt (til høyre) og Riksdagen (til venstre) på den andre siden av Spree


## Referanser
Hamburg Hauptbahnhof

**Hamburg Hauptbahnhof** i bydelen St. Georg i distriktet MItte, er Hamburgs hovedjernbanestasjon, og ble åpnet den 6. desember 1906. Stasjonen har 450&nbsp;000 reisende og besøkende per dag, og blir dermed Europas nest mest trafikkerte jernbanestasjon, etter Gare du Nord i Paris.

## Litteratur
* Erich Staisch: *Eisenbahnen rollen durch das "Tor zur Welt". Eine Betrachtung der geschichtlichen Entwicklung der Eisenbahnanlagen Hamburgs*. Georg Stilke, Hamburg 1956. 
* Gerhard Greß: *Verkehrsknoten Hamburg*. EK-Verlag GmbH, Freiburg 2001, ISBN 3-88255-269-7. 
* Hermann Hoyer, Dierk Lawrenz, Benno Wiesmüller: *Hamburg Hauptbahnhof*. EK-Verlag GmbH, Freiburg 2006, ISBN 3-88255-721-4. 
* Ulrich Alexis Christiansen: *Hamburgs dunkle Welten. Der geheimnisvolle Untergrund der Hansestadt*. Ch.Links Verlag, Berlin 2008, ISBN 3-86153-473-8. 

## Referanser
Fantomet 2002

Det kom ut tjueseks ordinære utgivelser av **''[[Fantomet]]'' i [[2002]]** i Norge, Sverige og Finland. I tillegg kom det i Norge også ut seks utgivelser av *[[Fantomet Krønike]]*, samt at tre krønikebøker ble utgitt.

## Ordinære utgivelser (Norge, Sverige og Finland)
Dartmoor

**Dartmoor** er en nasjonalpark i Devon i England som dekker et areal på 954 km².

Området består av myrlandskap med flere hundre granittopper, kjent som *tors*. Granitten som utgjør opplandet ble i dets geologiske historie dannet i den epoken som kalles karbon. Disse høydene gir habitat for dyrelivet i Dartmoor. Det høyeste punktet er High Willhays, 621 moh. 

Det er en svært mange fornminner og arkeologiske funnsteder i området. Det er tallrike forhistoriske bautasteiner i området, omtalt som menhirs eller longstones, foruten steinsirkeler, ganggraver, steinvarder og steinrekker.

Deler av Dartmoor har blitt brukt som militær skytebane i mer enn 200 år. Resten er åpent for fri ferdsel, og området tiltrekker mange turister. Nasjonalparken bestyres av en *[[National Park Authority]]* med 22 medlemmer som er rekruttert fra både nasjonale som lokale myndigheter.

Dartmoor var med i fjernsynsserien *[[Seven Natural Wonders]]* som det fremste av de syv i det sørvestlige England.

## Referanser


## Litteratur
* Durrance, E.M.; Laming, D.J. (1982): *The Geology of Devon*. University of Exeter. ISBN 0-85989-247-6.
* Hunt, P.J.; Wills, G.L., red. (1977): *Devon Wetlands*, Exeter: Devon County Council ISBN 0-903849-19-4.
* Milton, Patricia (2006): *The Discovery of Dartmoor, a Wild and Wondrous Region*. Chichester: Phillimore. ISBN 1-86077-401-6.

## Eksterne lenker

*Dartmoors offisielle nettsted
*Dartmoor National Park Authority
Frihandel

**Frihandel** er et økonomisk system hvor handelen mellom borgere fra ulike stater foregår uten noen form for tollrestriksjoner eller andre hindringer. Frihandel som økonomisk system slo igjennom på 1800-tallet og avløste merkantilismen, hvor handel ble sett som et «nullsumspill».

Etter henrettelsen av Struensee i 1772 fulgte den viktigste reformperioden i enevoldstiden. Myndighetene i København baserte seg på Adam Smiths teorier, fremlagt i *[[Wealth of Nations]]* fra 1776, i håp om at dette ville føre til økte statsinntekter. Smith hevdet prinsippet om fri konkurranse i motsetning til merkantilisme, og nye toll-lover brøt helt med denne. Ikke noe land i Europa hadde den gang toll-lover som gikk like langt i retning frihandel som Danmark-Norge, og korn- og jernmonopolet ble opphevet. For Norge var det av særskilt betydning at sageierne fikk skjære ubegrenset, og handelspatrisiatet i Norge slo seg opp på dette.

Begrepet «frihandel» kan også brukes som motsetning til økonomiske system med kjøpstadsrettigheter eller handelsprivilegier, og som motsetning til proteksjonisme, der import begrenses for å beskytte innenlandsk produksjon.

## Norge

Per 2021 har Norge inngått 30 bilaterale frihandelsavtaler med 41 land.

## Referanser


## Se også
*''Freiwirtschaft
* GATT
* WTO

## Eksterne lenker
* In Defence of Globalization, Free Trade and Free Market (engelsk)
*  Stop Calling It «Free Trade!» (engelsk) 
* Svensk nettsted om frihandel
* BBC News – The argument for free trade (engelsk)
* Guardian Unlimited – Food & Trade – Hunger in a world of plenty (engelsk)
* Why developing countries should liberalise trade (engelsk)
* Artikkel om frihandel av økonomiprofessor Alan S Blinder (engelsk)
Hornøya

**Hornøya** er ei øy i Vardø kommune i Finnmark. Hornøya er Norges østligste øy og ligger en drøy kilometer utenfor Vardø i Barentshavet. På øyas høyeste punkt (60 moh.) ligger Vardø fyr. Etter at fyret ble automatisert i 1991, er øya ubebodd, bortsett fra at noen biologer fra Universitetet i Tromsø forsker på øya sommerstid og bor i fyrvokterhuset.

Øya består av sandstein og skifer og måler ca. 900 ganger 650&nbsp;meter. Den har bratte stup på vestsiden, mens østsiden skråner ned mot havet. Avslutninga dannes på denne sida av ei halvøy, Store Avløysinga. Lille Avløysinga er en holme som ligger rett sør for Hornøya. På vestsiden, mellom Hornøya og naboøya Reinøya ligger Prestholmen.

Hornøya har en av Norges største sjøfuglkolonier. I de bratte fjellsidene hekker totalt mer enn 40&nbsp;000 par av alke, lomvi, krykkje, lunde, polarlomvi, storskarv, teist og toppskarv. Ellers på øya (og Reinøya) hekker store mengder gråmåser samt svartbak. Andre fuglearter er brushane, linerle og et par ravner. Spesielt polarlomvien tiltrekker seg fugleentusiaster langveisfra. Øya har siden 1983 vært fredet som Hornøya og Reinøya naturreservat.

På ulike steder på Hornøya finner man rester etter tyske bygningsanlegg fra andre verdenskrig.

## Referanser